***Informácie o prijímacích pohovoroch na stredné školy***

***v školskom roku 2019/2020***

**Prijímacie pohovory na SŠ s talentovou skúškou**  
  
•Doniesť podklady na vypísanie prihlášky na SŠ do**30. 1. 2020**

(lístok dostane žiak od výchovnej poradkyne)   
• Vypísanú prihlášku dostane žiak na domov najneskôr **5. 2. 2020**   
  
**Úloha pre zákonného zástupcu:**  
  
• **Skontrolovať** stranu č. 1 na Prihláške na SŠ   
• Na zadnej strane vypísať a **podpísať** riadok pod názvom školy (dátum a

všetky potrebné podpisy...).   
• U detskej lekárky **dať potvrdiť** prihlášku ( poplatok asi 2,00 €).   
• Prihlášku **doniesť obratom** späť výchovnej poradkyni do **12. 2. 2020!**

U p. riaditeľky na podpis má byť do **14.2.2019**, kedy sa expeduje na

stredné školy s talentovou skúškou.   
• Do **28. 2. 2020** majú byť prihlášky zaslané na SŠ.   
• Ak sa žiak zapájal do súťaží a olympiád, je potrebné doniesť prehľad

"Úspechy v súťažiach a olympiádach" /súpis úspechov v súťažiach za

jednotlivé školské roky /, prípadne priložiť diplomy, potvrdenia o návšteve

športového klubu, ZUŠ ..., čo výchovná poradkyňa zaznačí na prihlášku.

Talentové skúšky sa konajú v období od **15.3.2020 do 30.4.2020**. 

**Prijímacie pohovory na SŠ ( aj na 8.-ročné gymnáziá)**    
  
Doniesť podklady (lístok s označením dvoch škôl) na vypísanie dvoch prihlášok na SŠ už v priebehu marca, najneskôr však do **2. 4. 2020** (žiak dostane lístok od výchovnej poradkyne).

Vypísané prihlášky dostane žiak obratom na domov, na kontrolu a podpisy najneskôr tak, aby boli u výchovnej poradkyni **7.4.2020!**   
  
Na riaditeľstve ZŠ musia byť všetky prihlášky na SŠ **12. 04. 2019**,

pretože po tomto termíne sa už spracúvajú a posielajú na stredné školy.   
**Do 20.4.2020 riaditeľ pošle prihlášky na SŠ.**   
  
**Úloha pre zákonného zástupcu:**  
  
• **Skontrolovať** stranu číslo 1.   
• Na zadnej strane vypísať a **podpísať** riadok pod názvom školy (aktuálny

dátum, všetky potrebné podpisy...).   
• U detskej lekárky **dať** **potvrdiť** prihlášky ( poplatok asi 4 € spolu ).  
• Obidve prihlášky **doniesť** späť výchovnej poradkyni.   
• Ak sa žiak zapájal do súťaží a olympiád, je potrebné doniesť prehľad

,,Úspechy v súťažiach a olympiádach" (súpis úspechov v súťažiach za

jednotlivé školské roky ), prípadne priložiť diplomy, potvrdenia o návšteve

športového klubu, ZUŠ .., čo výchovná poradkyňa zaznačí na prihlášky. 

***Termíny konania prijímacích pohovorov***

**I. kolo** prijímacích pohovorov   
  
-prvý termín:  **11. 5. 2020** (pondelok)   
-druhý termín: **14. 5. 2020** (štvrtok)   
  
**II. kolo** prijímacích pohovorov (pre neprijatých na SŠ): **16. 6. 2020** (utorok) 

***Zápisný lístok na SŠ***

• Každý žiak si vyzdvihne u výchovnej poradkyni v priebehu mesiacov marec - apríl jeden "Zápisný lístok na SŠ", ktorý si na protipodpis preberie.  
• Keď bude žiak prijatý na strednú školu, bude vyzvaný k tomu, aby sa jeho zákonný zástupca dostavil na SŠ - na zápis. Do zápisného lístka zaznačí SŠ prijatie.  
• V prípade rozhodnutia o zmene strednej školy, musí ísť zákonný zástupca osobne odhlásiť svoje dieťa z danej školy a preniesť zápisný lístok na druhú školu, na ktorú bolo jeho dieťa tiež prijaté. 

***Testovanie 9 - 2020***

• Testovanie 9 overuje úroveň vedomostí žiakov 9. ročníka zo slovenského jazyka a literatúry a matematiky  
• Termín tohtoročného testovania: **1. 4. a 2.4. 2020**• Náhradný termín: **15. a 16. 4. 2020**

***Testovanie 5 - 2019***

• Testovanie 5 overuje úroveň vedomostí žiakov 5. ročníka zo slovenského jazyka a literatúry a matematiky

• Termín tohtoročného testovania: **20.11. 2019**